Na temelju članaka 126. i  127. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10. – ispr., 90/11, 16/12., 86/12., 94/13., 152/14. i 7/17.) te članka 102. Statuta Škole, Školski odbor Osnovne škole Petrijanec raspisuje

NATJEČAJ

za izbor i imenovanje ravnatelja (M/Ž) Škole

Uvjeti:  
Za ravnatelja Škole može biti imenovana osoba koja ispunjava sljedeće uvjete:

1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij.

Osim osobe koja je završila neki od gore navedenih studija, ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koje ne ispunjava gore navedene uvjete, može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (NN br. br. 59/90., 26/93., 27/93., 29/94., 7/96., 59/01., 114/01. i 76/05.).

2. uvjete propisane člankom 106. Zakona o odgoju i obrazovanju u osnovnoj i srednjoj školi,

3. najmanje osam godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Uz pisanu prijavu na natječaj koja mora biti vlastoručno potpisana, kandidati su dužni priložiti u izvorniku ili ovjerenim preslikama:

1. životopis
2. domovnicu, odnosno dokaz o hrvatskom državljanstvu
3. diplomu, odnosno dokaz o stečenoj stručnoj spremi
4. dokaz o položenom stručnom ispitu ako je prema zakonskoj obvezi kandidat bio dužan polagati stručni ispit
5. dokaz o stečenim pedagoškim kompetencijama ako je prema zakonskoj obvezi kandidat morao steći pedagoške kompetencije
6. potvrda o radnom iskustvu na odgojno-obrazovnim poslovima u školskim ustanovama (potvrda poslodavca)
7. dokaz o stažu osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanja (potvrda odnosno elektronički zapis iz matične evidencije Hrvatskog zavoda za mirovinsko osiguranje)
8. uvjerenje nadležnog suda da nema zapreke za zasnivanje radnog odnosa u školskoj ustanovi sukladno članku 106. Zakona o odgoju i obrazovanju u osnovnoj i srednjoj školi (ne starije od 30 dana)

Ravnatelj se imenuje na 5 godina, a ista osoba može biti ponovno imenovana za ravnatelja.

Na ovaj Natječaj mogu se javiti osobe oba spola.

Rok za podnošenje prijava je osam (8) dana od dana objave Natječaja i isti traje od 30.5.2017. do 7.6.2017. godine.

Prijave na Natječaj, uz obveznu dokumentaciju za Natječaj kandidati trebaju dostaviti u zatvorenoj omotnici, na adresu: Osnovna škola Petrijanec, V. Nazora 42, 42206 Petrijanec, a na prednju stranu omotnice obavezno staviti naznaku "Prijava na natječaj za ravnatelja/icu – ne otvarati".

Nepravovremene i nepotpune prijave neće se razmatrati.

Prijavljeni kandidati biti će pismeno obaviješteni o izboru u roku od 45 dana od dana isteka roka za podnošenje prijave.

Izrazi koji se koriste u ovom Natječaju, a imaju rodno značenje, koriste se neutralno i odnose se jednako na muški i ženski rod.